laion/Wikipedia-Exotic huggingface dataset:
Dailymotion

Dailymotion הוא פלטפורמה אינטרנטית לשיתוף וידאו בבעלות חברת Vivendi (אנ'). האתר נוסד ב-2005 ובדומה לפלטפורמות דומות כיוטיוב ו-vimeo, מאפשר לגולשיו להעלות, לשתף ולצפות בסרטוני וידאו. המשרד הראשי של החברה המנהלת את האתר, הקרויה באותו שם, ממוקם בפריז שבצרפת, אך החברה מחזיקה מספר משרדים ומרכזי פיתוח גם בניו יורק, לונדון, סן פרנסיסקו, סינגפור ואביג'ן. החברה האחראית על פיתוח האתר נוסדה במרץ 2005 על ידי בנז'מן בז'בום ואוליבייה פואטרה כסטארטאפ עם סכום התחלתי של 6,000 אירו (9,271 דולר באותם הימים). מאוחר יותר, קיבלה החברה מימון ממספר מקורות, וביניהן קרנות ההון-סיכון הצרפתיות Atlas Venture (אנ') ו-Partech International. ב-2009 קיבלה החברה מימון מממשלת צרפת דרך קרן השקעה אסטרטגית בבעלותה. בינואר 2011, רכשה חברת אורנג' הצרפתית כ-49% ממניות החברה בסכום של 62 מיליון אירו. שנתיים לאחר מכן, רכשה אורנג' את יתר המניות בחברה. באותה השנה (2013), ניסתה חברת יאהו! לרכוש חלק ניכר ממניות החברה מידי אורנג' אך המהלך טורפד על ידי הממשלה הצרפתית. ב-2015 נרכשו 80% ממניות החברה על ידי תאגיד המדיה הצרפתי Vivendi. הנתח של Vivendi בחברה הוגדל ל-90% בספטמבר של אותה השנה. ב-2020 הוכרז על שיתוף פעולה בין Dailymotion לבין יצרנית הסלולר הסינית שיאומי במהלכו תינתן גישה לסרטונים מתוך האתר למשתמשי האפליקציה Mi Video. מאז הקמתו, אופיין האתר במדיניות מתירנית יותר בכל הנוגע לפרסום תכנים המוגנים בזכויות יוצרים לעומת המתחרה יוטיוב. כתוצאה מכך, נקלעה החברה המנהלת את האתר למספר תסבוכות משפטיות שאף גררו את חסימת האתר במספר הזדמנויות. ב-2007, קבע בית המשפט העליון בפריז כי האתר היה אחראי להפרת זכויות יוצרים. השופטים טענו כי בעלי האתר היו מודעים לכך שמתפרסם באתרם תוכן פיראטי אך לא נקטו בצעדים משמעותיים בנושא ובכך עודדו את משתמשי האתר להפר זכויות יוצרים. ב-2014 הטיל בית הדין לערעורים בפריז קנס בסכום של 1.3 מיליון אירו על החברה, בטענה כי האתר הפר את זכויות היוצרים של ערוץ הטלוויזיה הצרפתי TF1 וערוץ החדשות LCI בכך שלא טיפל כיאות במשתמשים אשר העלו תוכן פיראטי לאתרם. ב-2017 נחסמה לצמיתות הגישה לאתר ברוסיה בעקבות צו שהוטל על ידי בית המשפט העירוני של מוסקבה, עקב הפרה חוזרת ונשנית של חוקי זכויות היוצרים הנהוגים במדינה. מדיה וקבצים בנושא Dailymotion בוויקישיתוף אתר האינטרנט הרשמי של Dailymotion (באנגלית) Dailymotion, ברשת החברתית פייסבוק Dailymotion, ברשת החברתית אקס (טוויטר) Dailymotion, ברשת החברתית אינסטגרם Confirmed: Orange acquires 49% of DailyMotion for €59 million, rest to follow, TechCrunch (באנגלית אמריקאית) Orange Acquired Dailymotion For $168 Million By Buying Out Remaining 51% Stake [Update: Orange Confirms], TechCrunch (באנגלית אמריקאית) Alanna Petroff, Yahoo takeover plan rebuffed by France, CNNMoney, ‏2013-05-02 Dailymotion and Xiaomi Partner for a Global Content Distribution Deal, MarTech Series, ‏2020-09-02 (באנגלית אמריקאית) DailyMotion: a  »hosting provider » liable for copyright infringement | Juriscom, web.archive.org, ‏2016-06-03 Vladimir Kozlov, Vladimir Kozlov, Russia Blocks Vivendi’s DailyMotion, Citing Copyright Breach, The Hollywood Reporter, ‏2017-01-26 (באנגלית אמריקאית)
מארק לאונרד

מארק הנרי לאונרד (באנגלית: Marc Henry Leonard; נולד ב-19 בדצמבר 2001) הוא כדורגלן סקוטי המשחק בעמדת הקשר בברייטון אנד הוב אלביון. לאונרד נולד בגלאזגו וגדל במחלקת הנוער של גלאזגו ריינג'רס. בשנת 2014 הצטרף למחלקת הנוער של הארטס, ובשנת 2018 הצטרף למחלקת הנוער של ברייטון. מתחילת עונת 2019/2020 החל להשתלב בקבוצת המילואים של המועדון, בה הוא משמש כקפטן, לצד משחקיו בקבוצות הנוער. ב-24 באוגוסט 2021 ערך את הופעת הבכורה שלו בקבוצה הבוגרת, בניצחון קבוצתו 2–0 על קארדיף סיטי בסיבוב השני של גביע הפוטבול ליג. ב-15 בדצמבר 2021 נקרא לראשונה לסגל הקבוצה למשחק פרמייר ליג, ולא שותף בהפסד קבוצתו 0–1 לוולבס. לאחר ששיחק בנבחרות הנוער הסקוטיות עד גיל 17, 18 ו-19, ב-27 באוקטובר 2021 החל לשחק בנבחרת עד גיל 21, כשעלה כמחליף בהפסד 0–1 לדנמרק עד גיל 21 במסגרת מוקדמות היורו עד גיל 21. מארק לאונרד, באתר Transfermarkt מארק לאונרד, באתר Soccerway מארק לאונרד, באתר FootballDatabase.eu Mark McDougall, Marc Leonard details initial Brighton struggles as he discusses life in England, Daily Record, ‏2020-06-16 (באנגלית) "Brighton remain unbeaten after win at Cardiff". BBC Sport (באנגלית בריטית). נבדק ב-2022-06-07. "Wolves up to eighth in Premier League". BBC Sport (באנגלית בריטית). נבדק ב-2022-06-07. "Watch: Euro U21 Championship qualifying - Scots lose out to early Denmark goal". BBC Sport (באנגלית בריטית). 2021-10-07. נבדק ב-2022-06-07. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מארק לאונרד".
איתמר מטייל על הקירות (משחק מחשב)

איתמר מטייל על קירות הוא משחק מחשב שפותח על ידי חברת קומפדיה והוצאת עם עובד בשנת 1995, והוא מבוסס על הספר "איתמר מטייל על קירות" מאת הסופר דויד גרוסמן. בגרסאות מתקדמות המשחק נקרא "איתמר מטייל על הקירות" והוא הופץ על ידי חברת הד-ארצי. במהלך המשחק השחקן ואיתמר נכנסים לתוך חדרו של איתמר, ויחד איתו מטיילים בין התמונות שתלויות על הקיר, ועוזרים לו ולדמויות שמצוירות על התמונות בשלל משימות קטנות. מטרת המשחק היא להחזיר את גור האריות הקטן שנמצא בתמונה בקצה החדר, לתוך התמונה של הוריו שנמצאים בקצה השני. המשחק הוא אינטראקטיבי ופשוט מסגנון הצבע והקלק (point & click). במהלך המשחק מלבד המשימה הראשית ישנם משחקונים רבים (mini games), ובהם אנחנו צריכים בין היתר לצבוע את התמונות בחדר של איתמר, לשחזר תמונות מנופצות, וליצור מוזיקה בקסילופון. מלבד המשחק בעלילה הראשית, ניתן לשמוע את כל הסיפור בקרינותו של דויד גרוסמן, לדלג לכל שלב במשחק ולשחק בכל המשחקונים שהשחקן גילה. במשחק ישנן שלוש רמות קושי שונות, והוא מגיע מובנה עם השפות עברית ואנגלית. לאור הצלחתו יצאו עוד שישה משחקי המשך שמבוססים על דמותו של איתמר. מלבד משחקים שיצאו בסדרת גורדי ואיתמר. המשחק תורגם לתשע שפות שונות והופץ לחמש עשרה מדינות ברחבי העולם. רות עפרי טאוב, סיקור על סדרת המשחקים מהאתר דתילי, באתר דּתִילי, ‏24 במרץ 2009 דויד גרוסמן מקריא את הסיפור "איתמר מטייל על הקירות" משחק המחשב רונית רוקאס, אי ילדים מקוון, באתר הארץ, 9 באפריל 2008 משחקי קומפדיה שתורגמות לשפות זרות ושווקו בחו"ל., באתר archive.org
מרתף מתיאש

מרתף מתיאש (בהונגרית: Mátyás-pince) הוא אחת המסעדות המפורסמות ביותר בבודפשט שממוקמת ברובע 5 בכתובת "כיכר 15 במרץ" (Március 15. tér), בראש גשר אליזבת בצד של פשט. מתיאש בלדאוף (10 בינואר 1873 – 6 באוקטובר 1937) שנולד באוסטריה דהיום (אז בשטח ממלכת הונגריה), היה קצב ומלצר בגראץ ובווינה. בשנת 1896 הוא עבד בבודפשט במסעדות "עץ ירוק" (Zöldfa) בקריסטינה-ווארוש (Kristinaváros) שמשתרעת על חלקי רובע 1 ורובע 12 של בודפשט, ואחר כך במסעדת "קיש פיסקוש" (Kis Piszkos) במרכז העיר העתיקה ברחוב שבשטין (Sebestyén utca). הוא שכר את המסעדה הזו משנת 1900. מרתף מתיאש נפתח בצד הרחוב קמנשפרה, כלומר מנקה ארובות, (Kéményseprő) של בית הדירות ב-30 בינואר 1904 ובשנת 1914 הוסיף לה את בית הבירה ששכן בבית השכן. הוא שכר ליד זה גם את המסעדה של "רכבות הונגריה" בת כמה מאות המקומות (1909–1912), שבאמצעותה גם השיג לקוחות למרתף מתיאש. למשל. את חברי המפעל "חטיבת גלילי הפלדה". עשר שנים לאחר פתיחת המסעדה, הוא חנך במקום את "היכל המוזיקה". במלאת 25 שנה להקמתו, הרחיב את מרתף מתיאש באולמות חדשים: ב"היכל היובל" וב"היכל הדייגים". (בשנת 1934 שינה בלדאוף את שם משפחתו על שם מקום הולדתו). ב-1937 ביצע שיפוץ פנימי כולל לפי הצעת אורחיו הקבועים, הוא בחר קטעים מאירועי חייו של אחד המלכים ההונגריים הפופולריים ביותר, מתיאש הראשון, מלך הונגריה, כמוטיבים נשוא ציורי הקיר היפים וחלונות הוויטראז' שבוצעו בעזרת האדריכל קארוי דוד והצייר ינה הרנגי. (המייסד לא הספיק לראות את השלמת העבודה עקב מותו. שחזור העבודות בוצע בשנת 1971 בניהולו של האדריכל דיולה בוזו. בשנת 1973 הוגדר כל פנים המסעדה כאנדרטה מוגנת. אישים מפורסמים ומוכרים היו אורחים במסעדה במאה וכמה השנים האחרונות לקיומה: לפני 1945 יורש העצר הבריטי, הנסיך מוויילס עם ליידי סימפסון. הוא התפטר לאחר הכתרתו מהכס הבריטי (לתקופה קצרה היה אדוארד השמיני, מלך הממלכה המאוחדת). אחר כך מ-1949: וילי ברנדט יאנוש קאדאר אימרה נאג' יוסיפ ברוז טיטו, אורהו קקונן ריצ'רד ניקסון פרנסואה מיטראן ניקיטה סרגייביץ' חרושצ'וב קלאודיו אבאדו לאופולד סטוקובסקי אורסון וולס זילבר בקו טיטו גובי גרייס קלי אליזבת שוורצקופף גיירג' ציפרה, יוג'ן אורמנדי האנה הונטי שאנדור שווד זולטאן קוצ'יש יאנוש פרנצ'יק סביאטוסלב ריכטר רקס הריסון אלברטו מוראביה אנדז'יי ויידה גיאורג שולטי ליב אולמן אלן דלון רוג'ר מור דיולה צ'ורטוש פדריקו פליני אלברט סנט-גיירגי פרידייש קארינתי גיולה קרודי ז'יגמונד מוריץ פבלו נרודה מארק ספיץ פרנץ פושקאש (כדורגלן) נבחרת אנגליה בכדורגל שבאו ב-1954 לשבוע אחד והפסידו 1:7 לנבחרת הונגריה בכדורגל מתיאש בורושטיאנקאי ג'וניאור: על מרתף מתיאש מפי אחד הנכדים של המייסד מתיאש בלדאוף. דצמבר 2017 [1] Magyar életrajzi lexikon I. (A–K). Főszerk. Kenyeres Ágnes. Budapest: Akadémiai. 1967. (לקסיקון ביוגרפי הונגרי. עורכת ראשית אגנש קניירש. 1967 Imre: Százéves a Mátyás. Népszabadság 2004. január 30. מדיה וקבצים בנושא מרתף מתיאש בוויקישיתוף
אפריקה (כתב עת)

אפריקה הוא כתב עת אקדמי רבעוני היוצא לאור בהוצאת אוניברסיטת קיימברידג' מטעם המכון האפריקאי הבינלאומי. כתב העת נוקט בגישה בינתחומית לרוחב מדעי הרוח, מדעי החברה ולימודי הסביבה באפריקה. אחת לשנה מוקדש גיליון אחד לנושא מסוים. נכון לשנת 2022, עורכי כתב העת הם ג'ולי ארשמבו מאוניברסיטת קונקורדיה (קנדה), מקסים בולט מאוניברסיטת אוקספורד (הממלכה המאוחדת), ואסונזה אוקה מאוניברסיטת קייפטאון (דרום אפריקה). אינדקס ותקצירים למאמרים מכתב העת הזה מופיעים בביבליוגרפיה הבינלאומית של האגודה לשפות מודרניות (MLA), ב־European Reference Index of Research Journals in the Humanities, וב־Social Sciences Citation Index. על פי Journal Citation Reports, מקדם ההשפעה של כתב העת נכון לשנת 2020 הוא 0.816, המדרג אותו במקום ה־65 מתוך 88 בקטגוריה "אנתרופולוגיה", ובמקום ה־52 מתוך 80 בקטגוריית לימודים אזוריים. ה־h-index של כתב העת הוא 45, ודירוג ה־SJR שלו לשנת 2021 הוא 0.501. אתר האינטרנט הרשמי של אפריקה Africa, Cambridge Core (באנגלית) Africa, www.scimagojr.com Africa - Impact Factor, Overall Ranking, Rating, h-index, Call For Paper, Publisher, ISSN, Scientific Journal Ranking (SJR), Abbreviation, other Important Details | Resurchify, www.resurchify.com
Jiggle Jiggle

Jiggle Jiggle הוא סינגל בריטי-אמריקאי משנת 2022 של העיתונאי ויוצר הדוקו לואי ת'רו. השיר הופק על ידי צמד הדיג'יים Duke & Jones ממנצ'סטר. השיר נוצר בעקבות קליפ שבו ת'רו שר בראפ בתוכנית Weird Weekends (אנ'). בשנת 2000 בזמן צילומים לעונה השלישית של Louis Theroux's Weird Weekends, ת'רו ניסה לעשות ראפ, כשראפרים מתחנת הרדיו WQUE-FM (אנ') מניו אורלינס עוזרים לו עם קצב המנגינה. הראפ כולל קטעים מהשיר "Red Red Wine" (אנ'), שבמקור נכתב על ידי ניל דיימונד. הצמד ממנצ'סטר, Duke & Jones, אשר יצרו מיקסים לקטעי אודיו אקראיים של העיתונאי לואי ת'רו, פרסמו את הקליפ שלהם ב-16 במרץ 2022. הקליפ הפך במהירות לוויראלי באפליקציה טיקטוק וברשתות חברתיות אחרות, והקליפ זכה ל-65 מיליון צפיות בטיקטוק נכון ל-7 ביוני. בסופו של דבר נחשפו קטעים נוספים שבו לואי ת'רו שר בראפ, מה שהוביל לכך שה-BBC כינו אותו "גאון היפ-הופ ענק". אנשים רבים באפליקציה טיקטוק שרו למנגינת הקליפ "My money don't jiggle jiggle, it folds...". נכון ל-17 במאי 2022, השיר התנגן ברקע של 5.4 מיליון סרטוני טיקטוק. ב-13 באפריל 2022, Duke & Jones הוציאו גרסה ארוכה יותר שבו ט'רו שר בראפ, נכון ל-7 ביוני 2022, לסינגל יש 11 מיליון צפיות ביוטיוב. ב-12 במאי 2022, Duke & Jones העלו פוסט באינסטגרם עם סרטון של ט'רו מקליט את עצמו שר את השיר "Jiggle Jiggle" בסטודיו, ובכך הם רמזו שהם הולכים להוציא ביחד סינגל רשמי חדש. הסינגל "Jiggle Jiggle" בסופו של דבר יצא ב-13 במאי באותה שנה. סרטון השיר "Jiggle Jiggle" באתר יוטיוב Louis Theroux's viral 'Jiggle Jiggle' sound becomes full song amid TikTok fame, Dexerto, ‏2022-05-14 (באנגלית) TokCount.com - My money don’t jiggle jiggle, it folds 💯💰 #louistheroux #ameliadimoldenberg #chickenshopdate #autotune #remix #fyp Realtime TikTok Live Video View Counter ⚡️, tokcount.com BBC - 7 times Louis Theroux proved he was a massive hip hop head, BBC (באנגלית בריטית) 'Jiggle Jiggle': How documentarian Louis Theroux took over TikTok with a novelty rap song, Los Angeles Times, ‏2022-05-06 (באנגלית אמריקאית) Duke & Jones & Louis Theroux, Jiggle Jiggle created by Duke & Jones & Louis Theroux | Popular songs on TikTok, TikTok
Fuck You (שיר של לילי אלן)

Fuck You (בעברית: לכו תזדיינו) הוא סינגל שהוקלט על ידי הזמרת-יוצרת האנגלייה לילי אלן, מתוך אלבום האולפן השני שלה, It's Not Me, It's You. הוא יצא לאור ב-10 ביולי 2009, על ידי חברות התקליטים פרלופון וריגל רקורדינגס, כסינגל השלישי מתוך האלבום. הוא נכתב על ידי אלן וגרג קורסטין והופק על ידי השני גם כן. השיר הגיע למקום הראשון במצעד שירי הדאנס קלאב. השיר הופיע במקור במייספייס של אלן ב-2008 לצד השירים "I Could Say" ו-"I Don't Know" (שהופץ מאוחר יותר בשם "The Fear") בשם "Guess Who Batman". "Fuck You" נכתב על ידי אלן וגרג קורסטין. אלן כתבה: "אנחנו הנוער, אנחנו יכולים לשנות את העתיד שלנו ואף לקבוע אותו, בצורה שמתאימה לנו". בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-235 מיליון השמעות. הווידאו קליפ הרשמי של השיר פורסם ב-15 ביוני 2009. נכון למאי 2022 עומד מונה הצפיות של הקליפ על למעלה מ-30 מיליון צפיות. מידע על היצירה "Fuck You" באתר מיוזיק בריינז גרסאות נוספות ל"Fuck You" באתר SecondHandSongs — • Lily Allen • Whats Happening? • —, web.archive.org, ‏2010-05-31 Frucki, Song: Fuck You by Lily Allen and Stevie Bee Bishop – Anti-Hate Collab Music Video, Gays Without Borders, ‏2009-05-08 (באנגלית) Lily Allen – Fuck You, נבדק ב-2022-06-07 Lily Allen, Billboard (באנגלית אמריקאית) Lily Allen 'Makes Coolness for our Future' -- whatever that means -- with New Track, web.archive.org, ‏2009-05-12 Fuck You, 2009-01-26, נבדק ב-2022-06-07 Lily Allen | Fuck You (Official Video - Explicit Version), נבדק ב-2022-06-07 2009 Accreds.pdf, Dropbox (באנגלית) Certificazioni - FIMI, www.fimi.it (ב־) ultratop.be - ULTRATOP BELGIAN CHARTS, www.ultratop.be Award, BPI (באנגלית) Kulta- ja platinalevyt, Musiikkituottajat (בפינית) "Les Disques d'Or 2009" Die Offizielle Schweizer Hitparade - hitparade.ch, www.swisscharts.com
צ'ארלס מור (מושל איידהו)

צ'ארלס קלווין מור (באנגלית: Charles Calvin Moore;‏ 26 בפברואר 1866 – 19 במרץ 1958) היה פוליטיקאי אמריקאי מאיידהו, איש המפלגה הרפובליקנית, שכיהן כמושל איידהו ה-13 בשנים 1923–1927. לפני כן, החל מ-1919 הוא כיהן כסגן מושל המדינה, ולאחר מכן, בשנים 1929–1933, כמנהל משרד הקרקעות הכללי (אנ'). צ'ארלס מור נולד במחוז הולט שבמיזורי. הוא למד בבתי ספר מקומיים ובבית ספר להכשרת מורים. מור נשא לאישה את מיני מקוי, ולזוג נולדו ארבעה ילדים. היא נפטרה ב-1909, ומאוחר יותר הוא נשא לאישה את קלרה ו. וולן ב-1894 מונה מור כשמאי המחוז, ובשנים 1895–1898 הוא שימש כמבקר המחוז. ב-1899 הוא עבר לאיידהו, שם הוא לימד בבית ספר ועסק בעסקי נדל"ן. הוא היה שותף לייסודה של העיירה אשטון. בשנים 1903–1906 כיהן מור כחבר בית הנבחרים של איידהו. בשנים 1908–1913 הוא שימש כמנהל הדואר של סנט אנתוני. ב-1918 הוא נבחר כסגן מושל המדינה, תפקיד בו הוא כיהן בתקופת כהונת המושל דייוויד ויליאם דייוויס. ב-1922 נבחר מור כמושל איידהו, לאחר שהביס בחירות את הנרי פלויד סמואלס ואת המושל לשעבר מוזס אלכסנדר. בכך היה מור למושל איידהו הראשון שכיהן קודם לכן כסגן המושל ונבחר לתפקידו בבחירות. ב-1924 הוא נבחר לתקופת כהונה שנייה לאחר שהביס את סמואלס ואת מועמד המפלגה הדמוקרטית אלברטוס לירוי פריהאפר. לאחר תום כהונתו כמושל שב מור לעיסוקו בנדל"ן. ב-1929 הוא מונה כמנהל משרד הקרקעות הכללי (אנ'). צ'ארלס מור נפטר כתוצאה משבץ מוחי ב-19 במרץ 1958 בסנט אנתוני. הוא נטמן בבית הקברות מאונט אוליבט שבסולט לייק סיטי. מדיה וקבצים בנושא צ'ארלס מור בוויקישיתוף צ'ארלס מור באתר אגודת המושלים הלאומית (באנגלית) צ'ארלס מור באתר Idaho Genealogy Trails (באנגלית) צ'ארלס מור, באתר "Find a Grave" (באנגלית) צ'ארלס מור, באתר Find a Grave
ליל הברווזים

האם התכוונתם ל... ליל הברווזים (1959) – תרגיל גיוס של צה"ל שלא הובן נכונה ונתפס כהכנה למלחמה ליל הברווזים (1979) – ישיבת ממשלה בענייני כלכלה שגרמה להשפעה ציבורית
עונת 1965/1966 בליגת המשנה ההולנדית

עונת 1965/1966 בליגת המשנה ההולנדית הייתה העונה העשירית של ליגת המשנה ההולנדית, שהיא הליגה ההולנדית השנייה. בסיום עונה זו, נאק ברדה, פ.צ סיטארד וקסרקסס רוטרדם העפילו לליגה הראשונה, פנלו 03 נשרה לליגה השלישית. על ניצחון הוענקו 2 נקודות ועל תיקו נקודה בודדת. הליגה כללה 15 קבוצות, 11 ששיחקו בעונה הקודמת בליגה, אליהן הצטרפו היורדות מהליגה הראשונה נאק ברדה ופ.צ סיטארד והעולות מהליגה השלישית קמבור וקסרקסס רוטרדם. ששיחקו ביניהן במשך 2 סיבובים בני 14 משחקים כל אחד - 28 מחזורים בסה"כ. בסיומם הקבוצות במקומות 1, 2 ו-3 העפילו לליגה הראשונה והקבוצה במקום 15 נשרה לליגה השלישית. בעונה זו כללה הליגה קבוצה אחת פחות מבעונה שעברה, עקב מחיקתה של אנסחדה בויס והתמזוגותה לתוך טוונטה אנסחנדה.
קליאן ואן דר קאפ

קליאן קיי אלברטוס אלכסנדר ואן דר קאפ (בהולנדית: Kellian-Key Albertus Alexander van der Kaap; נולד ב-8 בנובמבר 1998) הוא כדורגלן הולנדי המשחק בעמדת הבלם בלבסקי סופיה. ואן דר קאפ התחיל את הקריירה שלו בקבוצות כדורגל מקומיות בעיר הולדתו חרונינגן. בקיץ 2017 הצטרף להרקמייס בויס וכעבור שנה לצעירי חרונינגן. בקיץ 2019 הצטרף לקמבור מהליגה ההולנדית השנייה. ב-13 בספטמבר ערך את הופעת הבכורה שלו בקבוצה בניצחון 1-5 נגד הלמונד ספורט. ב-6 בדצמבר הבקיע את שער הבכורה שלו בקבוצה בניצחון 2-4 נגד דורדרכט. ב-4 באוקטובר 2020 חתם במכבי נתניה מליגת העל, שהייתה התחנה הראשונה שלו מחוץ להולנד. ב-5 באוגוסט 2021 חתם לארבע שנים בוויבורג הדנית במדיה רשם רק הופעה אחת בליגה וב-19 בינואר 2022 חתם בלבסקי סופיה הבולגרית במדיה זכה בגביע. לבסקי סופיה הגביע הבולגרי: 2021/2022 קליאן ואן דר קאפ, באתר Transfermarkt קליאן ואן דר קאפ, באתר Soccerway קליאן ואן דר קאפ, באתר WorldFootball.net קליאן ואן דר קאפ, באתר FootballDatabase.eu מאור רחמני, ‏קליאן ואן דר קאפ חתם במכבי נתניה לעונה אחת, באתר ONE‏, 4 באוקטובר 2020 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קליאן ואן דר קאפ".
מיסמי

מיסמי (בספרדית: Mismi) היא פסגת הר ממקור געשי ברכס הרי צ'ילַה שבהרי האנדים בפרו. נחל שזורם על המיסמי זוהה ב-1996 כמקור המרוחק ביותר של נהר האמזונאס; ממצא זה אושר לראשונה בשנת 2001, ושוב בשנת 2007. המים ממיסמי זורמים לנחלים קראוואסנטה ואפצ'יטה, הזורמים לנהר אפורימק. זהו יובל של אוקיאלי שמתלכד מאוחר יותר עם מרניון. מיסמי ממוקמת כ-160 ק"מ מערבית לאגם טיטיקקה ו-700 ק"מ דרום-מזרחית לעיר הבירה של פרו, לימה. זוהי אחת הנקודות הגבוהות ביותר של קניון קולקה. בשנת 1982 הוביל ז'אן מישל קוסטו משלחת בקנה מידה גדול אל האמזונאס – מראשיתו ועד למקורו. "משלחת האמזונאס של קוסטו" עלתה 11 מיליון דולר והגיעה לשיאה בסרט תיעודי בן שש שעות בשם "האמזונאס של קוסטו" שיצא ב-1983. הסרט הביא תובנות לגבי הביולוגיה והגאולוגיה של מערכת הנהרות הגדולה ביותר על פני כדור הארץ. משלחת זו חולקה לשלוש קבוצות נפרדות וחלק העליון של האמזונאס כוסה על ידי "המשלחת המעופפת" שהופקדה לחקור את השליש העליון לארקיפה ממוצא הנהר. צוות "המשלחת המעופפת" הורכב מ-12 מומחים מגרמניה, צרפת, ארגנטינה, פרו וארצות הברית. בשנת 2001 אומתה ההשערה שמקורו הקרחוני של נהר האמזונס נמצא במיסמי. משלחת של נשיונל ג'יאוגרפיק גילתה שנחל קראוואסנטה הזורם לנהר אפורימאק מקורו במורדות הצפוניים של ההר ולאחר מכן עובר דרך יובלים ונהרות אחרים כדי לעזור ליצור את נהר האמזונס הראשי. בשנת 2007, מדענים ברזילאים אישרו כי מי הראשים של נהר אפורימאק הם המקור של נהר האמזונס והצביעו על מיסמי כמקור הסביר ביותר של האמזונס. מפלי ריפון אגם טאנה נהר רובירונזה מדיה וקבצים בנושא מיסמי בוויקישיתוף Source of the Amazon River Identified (Jacek Palkiewicz) "Explorers Pinpoint Source of the Amazon". National Geographic News. 21 דצמ' 2000. נבדק ב-2010-12-05. {{cite web}}: (עזרה) "Amazon river 'longer than Nile'". BBC News. 16 ביוני 2007. נבדק ב-2010-12-05. {{cite news}}: (עזרה) One Cold Day
עונת 1966/1967 בליגת המשנה ההולנדית

עונת 1966/1967 בליגת המשנה ההולנדית הייתה העונה ה-11 של ליגת המשנה ההולנדית, שהיא הליגה ההולנדית השנייה. בסיום עונה זו, פולנדם וניימכן העפילו לליגה הראשונה, דה חראפסחאפ, ספורטקלאב דרנתה ודלפט הולנדיה נשרו לליגה השלישית. על ניצחון הוענקו 2 נקודות ועל תיקו נקודה בודדת. הליגה כללה 20 קבוצות, 11 ששיחקו בעונה הקודמת בליגה, אליהן הצטרפו היורדת מהליגה הראשונה הראקלס אלמלו והעולות מהליגה השלישית דה חראפסחאפ, ויטסה ארנהם, פ.צ. זאנסטרק, די אף סי, דן בוס, ראסינג הימשטאד, סחידאם וספורטקלאב דרנתה. ששיחקו ביניהן במשך 2 סיבובים בני 19 משחקים כל אחד - 38 מחזורים בסה"כ. בסיומם הקבוצות במקומות 1 ו-2 העפילו לליגה הראשונה והקבוצות במקומות 18, 19 ו-20 נשרה לליגה השלישית.
פסגת בוזוולי

פסגת בוזוולי או פסגת בוזבלי (באנגלית: Bozveli Peak ; בבולגרית: връх Бозвели) היא פסגה ברמת טרקיה בחצי האי טריניטי, באזור ארץ גרהאם של חצי האי האנטארקטי, שבאנטארקטיקה. פסגת בוזוולי ממוקמת 3.78 קילומטרים דרומית-מזרחית מפסגת אנטונוב; פסגת בוזוולי ממוקמת 2.7 קילומטרים דרומית מערבית מהר דיימלר; פסגת בוזוולי ממוקמת 6.45 קילומטרים דרומית-מזרחית מפסגת סקאקאוויצה שברמת קונדופריי. פסגת בוזוולי מתנשאת מעל קרחון ויקטורי, שמדרום-מערב לה. גובהה של פסגת בוזוולי 1,251 מטרים מעל פני הים. הפסגה מופתה בשנת 1996 על ידי סוקרים גרמניים מטעם המכון לגאודזיה יישומית (Institut für Angewandte Geodäsie) וסוקרים בריטיים מטעם הסקר האנטארקטי הבריטי. הפסגה נקראת על שם המלומד הבולגרי הנאופיט בוזוולי (1785-1848), אחד ממנהיגי הכנסייה האורתודוקסית הבולגרית. הגאזט האנטארקטי הבולגרי (בבולגרית) תצלום לוויין של אזור הנונאטאק, תוך סימון אתרים נוספים באזור באתר copernix
עונת 1967/1968 בליגת המשנה ההולנדית

עונת 1967/1968 בליגת המשנה ההולנדית הייתה העונה ה-12 של ליגת המשנה ההולנדית, שהיא הליגה ההולנדית השנייה. בסיום עונה זו, סכוונינגן הולנד ספורט וא.ז 67 העפילו לליגה הראשונה, פלוקס ופנלו 03 נשרו לליגה השלישית. על ניצחון הוענקו 2 נקודות ועל תיקו נקודה בודדת. הליגה כללה 19 קבוצות, 14 ששיחקו בעונה הקודמת בליגה, אליהן הצטרפו היורדות מהליגה הראשונה וילם II ואלינקוויק והעולות מהליגה השלישית פנלו 03, הארלם והולנדיה ויקטוריה. ששיחקו ביניהן במשך 2 סיבובים בני 18 משחקים כל אחד - 36 מחזורים בסה"כ. בסיומם הקבוצות במקומות 1 ו-2 העפילו לליגה הראשונה, הקבוצה במקום ה-19 נשרה לליגה השלישית והקבוצות במקומות 17 ו-18 התמודדו בפלייאוף ירידה בעקבות שוויון נק'. אלקמר 54 ופ.צ. זאנסטרק התאחדו בסיום העונה שעברה ויצרו א.ז 67 ולכן צומצמה בעונה זו הליגה מ-20 ל-19 קבוצות.
ג'וקר (סרט, 1976)

ג'וקר הוא סרט פשע ישראלי משנת 1976 שנכתב, הופק ובוים בידי יצחק צפל ישורון, עם יהורם גאון בתפקיד הראשי. העלילה היא על עבריין מירושלים, היוצא מבית הסוהר בכדי לגלות מציאות חדשה. חברתו נטשה אותו לטובת מנהיג הכנופיה שלו, וחבריו חושבים שהלשין עליהם. בסרט יש קטע ארוך של מרדף מכוניות אותו צילם יחיאל נאמן. ג'וקר (יהורם גאון) משתחרר מבית הסוהר שנתיים לפני תום תקופת מאסרו. הוא חוזר אל חבורת הפשע שלו שבראשה מרקו (אברהם נגה). העבריינים חושדים בו כי הסגיר רבים למשטרה תמורת שחרור מוקדם והוא מנהל אתם מאבק חסר פשרות ובעיקר עם "מוצרט" (שמואל אומני) שרוצה לחסלו. חברתו הקודמת עליזה (אדית אסטרוק) היא כעת חברתו של מרקו וג'וקר משוכנע שהיא עושה זאת מתוך פחד. בחבורת העבריינים בדירה נמצאת גם מלכה היצאנית (פנינה וילצ'ר) שהעבריינים מנצלים אותה פיזית ומינית. ג'וקר פורש עליה את חסותו ואף מקיים אתה יחסים (סצנת עירום). שני בלשי משטרה, לוי (הלל נאמן) ושאול (עזרא כפרי) עוקבים אחריה. היא רצה ברחובות דרום תל אביב ונדרסת למוות על ידי מכונית. הכנופיה מנהלת מלחמה עם היהלומן פוגל (חיים שנער) שחייב להם מיליון לירות. הם חוטפים את אשתו (אתל קובינסקי), מאיימים עליה ופוצעים את פניה. במסדר זיהוי היא לא מצליחה לזהות אותם כיוון שעטו מסיכות. פוגל מציע למרקו כי יביימו שוד ואת הכסף מהביטוח ייתן לו. ג'וקר שומע זאת בסתר, שודד את פוגל בעצמו וכופה עליו כי יקבע עם מרקו להיפגש בנתב"ג כדי לתת לו את היהלומים. כאן מתהדק המרדף אחריו והוא נתפס על ידי "מוצרט" וז'אקו (ברוך ששון), מובל לשטח שומם וז'אקו מקבל פקודה לחסל אותו. רגע לפני החיסול משכנע ג'וקר את ז'אקו כי ייתן לו את היהלומים וכי לבסוף יחסלו אותו כי הוא יודע יותר מדי. ז'אקו יורה לעבר "מוצרט" אבל מחטיא ו"מוצרט" יורה ופוגע בו. בנתב"ג מחכה להם ז'אקו שיורה ופוצע אנושות את מרקו שמנסה להגיע למכונית ולהתחיל בנסיעה אך מתמוטט ומת. בזמן זה לוי ושאול עוקבים אחריהם לאחר שעליזה הודיעה להם. מתנהל מרדף ארוך בין שני הבלשים שאליהם מצטרפים שוטרים ובין ג'וקר שמסתיים שמכוניתו נהרסת. הוא נפצע קשה ומדדה באחת הסמטאות ביפו. לוי מתקרב אליו אך ג'וקר מתרומם ואז שאול יורה והורג אותו. "ג'וקר", במסד הנתונים הקולנועיים IMDb (באנגלית) "ג'וקר", באתר ספר הקולנוע הישראלי "ג'וקר", באתר אידיבי "ג'וקר", במסד הנתונים הקולנועיים KinoPoisk (ברוסית) "ג'וקר", במיזם "אישים" לתיעוד היצירה הישראלית ג'וקר, באתר של יהורם גאון